
Előterjesztés
a Fővárosi Önkormányzat Gazdasági Bizottsága részére
Tisztelt Bizottság!
A III. kerület Virág Benedek utca és Csatárka út közötti 15616/17 hrsz-ú telekre a PERBAU Kft. a meglévő épületek bontása után új panzió építésére kapott engedélyt bizonyos feltételek teljesítését előírva (1. sz. melléklet).
A feltételek között szerepelt „a szomszédos közterületek” (15278/2 és 15278/3 hrsz) RRT szerinti rendezése, a területrészek  tárgyi telekhez csatolása, ugyanis a Csatárka út és a Virág Benedek út szabályozásának rendezését már a korábbi R-35901 ttsz-ú részletes rendezési terv is előírta, melyet a területre készült KSZT is átvett. (2., 3. sz. melléklet.)
Az ÓBVSZ szerint a tárgyban nevezett telekhez csatolandó részek a „R” terv, valamint a KSZT szerint is L6 keretövezetbe és L6-III-SZ/M, övezetbe tartoznak, ugyanis a KSZT általi szabályozás jóváhagyásával a közterületi részek építési övezetbe kerülnek. A telek övezeti besorolása – a csatolandó  területtel együtt - nagytelkes, szabadon álló beépítésű, hegyvidéki kertvárosias lakóterületet jelent.
A KSZT végrehajtására készült T-83321 ttsz-ú változási vázrajzot a III. Kerületi Polgármesteri Hivatal I/1682/4/2009. sz. határozattal jóváhagyta, mely 2009. július 2-án jogerőre emelkedett, majd újrazáradékolva 2010. 04. 19-én. (1-4. sz. melléklet).
A telekalakítási változási vázrajz szerint „a” alatt a (15273/3) hrsz-ú közterületből 256 m2, míg a Csatárka út (15278/2) hrsz-ú területéből „b” alatt 501 m2, összesen: 757 m2  területű rész kerülne a 15616/17 hrsz-ú telekhez csatolásra. A hozzácsatolásra kerülő területek a Fővárosi Önkormányzat tulajdonát képezik, L6-III-SZ/N építési övezeti besorolásúak, és a hozzájegyzéssel az érintett ingatlan részévé – forgalomképessé – válnak. (5-6. sz. melléklet). 
A telekhatár-rendezés földhivatali ingatlan-nyilvántartáson való átvezetéséhez a Fővárosi Önkormányzatnak és a PERBAU Építőipari Szolgáltató Kft-nek megállapodást kell kötni a területek egyesítéséről és adásvételéről. A megállapodáshoz az értékbecslést a BFVK Zrt.-vel elkészíttettük. Az értékbecslés a mai, rendezett állapotot vette figyelembe (7. sz. melléklet). 
A PERBAU Kft. az értékbecslést annak összegszerűségére, hiányosságaira és módszertani tévedéseire tekintettel nem fogadta el. A felvetett problémák és kifogások alapján a BFVK Zrt. a hozzájegyzésre kerülő 757 m2-es terület értékét felülvizsgálta, az értékmeghatározásról értéktanúsítványt készített, mely szerint a területrész forgalmi értéke nettó 35.800.000.- Ft. Ezt az összeget a PERBAU Kft. ügyvezetője elfogadta. (8-9-10. sz. melléklet). 
A 2010 májusában készült értéktanúsítvány érvényességi idejének lejártára tekintettel a Pátria Consult Gazdasági Tanácsadó és Vagyonkezelő Zrt-vel új értékbecslést készíttettünk. A Perbau Építőipari Szolgáltató Kft. az új értékbecslés szerinti értéket (nettó 35.500 e Ft) ugyancsak elfogadta. 
A már hivatkozott építési engedély a telekrendezésen kívül előírta a közterületen lévő kereszt megóvását és felújítását – a műemlék felügyelettel egyeztetve – és a meglévő autóbuszváró helyett új létesítését a telekhatárra. Az előírtaknak megfelelően elkészült beruházások  ráfordított összegét tájékoztatóul az építtető megküldte. (11. sz. melléklet).
A tulajdonjog rendezéséhez, a terület műszaki és jogi problémáinak megoldásához a „megállapodás”-t a területek egyesítéséről és az adásvételről a Tisztelt Bizottság elé terjesztjük jóváhagyás végett. (12. sz. melléklet).

Határozati javaslat
A Fővárosi Közgyűlés Gazdasági Bizottsága a Fővárosi Önkormányzat vagyonáról a vagyontárgyak feletti tulajdonosi jogok gyakorlásáról szóló 75/2007. (XII. 28.) sz. Főv. Kgy. rendelet 45. § (4) bekezdése alapján úgy dönt, hogy:
1. A III. kerület Virág Benedek utca és Csatárka út találkozásánál lévő fővárosi tulajdonú (15278/2) és (15278/3) hrsz-ú közterületek a KSzT szerinti rendezésére készült T-83321 ttsz-ú, jogerős változási vázrajzot jóváhagyólag elfogadja, és a földhivatali nyilvántartáson való átvezetése érdekében a 15616/17 hrsz-ú telekhez csatolandó 757 m2-es terület tulajdonjogát 35.500.000.- Ft + ÁFA vételár fejében eladja a PERBAU Építőipari és Szolgáltató Kft részére.
határidő:	90 nap
felelős: 	a Gazdasági Bizottság elnöke

2. Jóváhagyja és megköti a 12. sz. mellékletként csatolt megállapodást és felkéri Elnökét annak aláírására.
határidő:	90 nap
felelős: 	a Gazdasági Bizottság elnöke


Határozathozatal módja: egyszerű szótöbbség

mellékletek:
I/938/96 sz. Építési engedély
-3. FSZKT-KSZT
4.T-83321 ttsz. terv (újrazáradékolt is)
I/1682/4/2009. sz. határozat + a Földhivatal 182316/1/2010. és a 800262/1/2010. sz. határozata
5.-6. tulajdoni lapok
7. Szakértői vélemény (2009. május BFV K Zrt.)
8. PERBAU Kft. észrevételei
9. BFVK Zrt. felülvizsgálata (2009. szeptember)
9/a. Pátria Consult Értékbecslési szakvéleménye (2011. 02. 15.)
10. Felülvizsgálatok elfogadása
11. Tájékoztató a költségekről
12. Megállapodás

